Police caught 7 Muslims who were spreading coronavirus in Delhi.
विश्वास न्यूज़ ने तस्वीर और इसके साथ किये जा रहे दावे की जब पड़ताल की तो हमने पाया कि यह तस्वीर जुलाई 2019 की है, जब उत्तर प्रदेश के शामली पुलिस ने कुछ लोगों को हिरासत में लिया था। इस तस्वीर का कोरोना वायरस से कोई लेना-देना नहीं है।, फेसबुक यूजर ‘Jogesh Kumar\u200e’ ने ‘Am With Indian Army’ नाम के पेज पर 14 अप्रैल को एक तस्वीर शेयर की, जिस के साथ कैप्शन लिखा था- ”यह है वह 7 बंदे जो दिल्ली में करवाना वायरस से दूषित पकड़े गए।”, पोस्ट का आर्काइव वर्जन यहाँ देखें।, वायरल की जा रही तस्वीर में कुछ लोगों को पुलिस की हिरासत में देखा जा सकता है। तस्वीर की हकीकत जानने के लिए हमने सबसे पहले रिवर्स इमेज सर्च किया और हमारे हाथ\xa0bhaskar.com\xa0की एक खबर का लिंक लगा। 29 जुलाई 2019 को छपी खबर में हमें वही तस्वीर नज़र आयी, जिसे अब दिल्ली और कोरोना वायरस के नाम पर वायरल किया जा रहा है। खबर की सुर्खी है, ” शामली/म्यांमार के रहने वाले चार नागरिक समेत सात गिरफ्तार, वीजा अवधि खत्म होने के बाद मदरसे में ली थी शरण।”  खबर में दी गयी तफ्सील के मुताबिक, ”शामली. थाना भवन पुलिस ने रविवार रात दो मदरसों में छापा मारकर चार विदेशी नागरिकों को गिरफ्तार किया है। चारों विदेशी नागरिक म्यांमार के रहने वाले हैं। इनके पास से संदिग्ध तीन पासपोर्ट, संयुक्त राष्ट्र शरणार्थी नई दिल्ली से संबंधित पंजीकृत प्रमाण पत्र, म्यांमार की मुद्रा, दो भारतीय आधार कार्ड, दो बैंक के खाते, पैन कार्ड समेत कई दस्तावेज बरामद किए गए हैं। इनके अलावा पुलिस ने तीन मदरसा संचालकों को भी हिरासत में लिया है।” पूरी खबर यहाँ पढ़ें।, अब हमने कीवर्ड की मदद से इस मामले को गूगल पर सर्च किया और टाइम टूल में जुलाई 2019 से लेकर अगस्त 2019 का टाइम सलेक्ट कर लिया। इस सर्च में हमारे हाथ ‘Hindi Khabar Uttar Pradesh’ नाम के यूट्यूब चैनल का एक लिंक लगा। इसकी हेडिंग थी, ‘शामली के दो मदरसों में पुलिस का छापा, चार विदेशी नागरिक गिरफ्तार।’ 29 जुलाई 2019 को अपलोड किये गए इस वीडियो में 1: 45 से 2:00 की टाइमिंग पर उसी मंज़र को देखा जा सकता है, जिसकी तस्वीर अब वायरल रही है।, सर्च के दौरान हमारे हाथ शामली पुलिस की तरफ से 29 जुलाई 2019 किया गया एक ट्वीट भी मिला। जिसमें भी वायरल तस्वीर को देखा जा सकता है। ट्वीट में लिखा है, ”शामली पुलिस ने 04 विदेशियों व तीन विभिन्न मदरसों से संबंधित 03 नफर मोहतमिम/मदरसा संचालक समेत 07 संदिग्ध किये गिरफ्तार,नाजायज दस्तावेज,देशी-विदेशी मुद्रा समेत कई मोबाइल फोन बरामद।”, शामली पुलिस ने 04 विदेशियों व तीन विभिन्न मदरसों से संबंधित 03 नफर मोहतमिम/मदरसा संचालक समेंत 07 संदिग्ध किये गिरफ्तार,नाजायज दस्तावेज,देशी-विदेशी मुद्रा समेत कई मोबाईल फोन बरामद। @Uppolice @policenewsup @adgzonemeerut @digsaharanpur pic.twitter.com/BeCYFbbZi3, खबर की पुष्टि के लिए विश्वास न्यूज़ ने शामली कोतवाली प्रभारी प्रेमवीर राणा से संपर्क किया और उनके साथ वायरल तस्वीर शेयर की। उन्होंने हमें बताया, ”यह तस्वीर जुलाई\xa02019\xa0की है जब हमने शामली में छापेमारी की थी,\xa0इस तस्वीर का कोरोना वायरस से कोई ताल्लुक नहीं है।”, अब बारी थी इस पोस्ट को वायरल करने वाले फेसबुक यूजर Jogesh Kumar की सोशल स्कैनिंग करने की। हमने पाया की यह यूजर उत्तर प्रदेश के रामपुर में रहता है।, निष्कर्ष:\r\n\r\n \r\nविश्वास न्यूज़ की पड़ताल में वायरल तस्वीर के साथ किया जा रहा दावा फ़र्ज़ी साबित होता है। यह तस्वीर जुलाई 2019 की शामली है। इस तस्वीर का दिल्ली का कोरोना वायरस से कोई लेना-देना नहीं है।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check: शामली की 2019 की तस्वीर को कोरोना वायरस और दिल्ली से जोड़कर किया जा रहा है वायरल - Vishvas News